เริ่มกินยาคุม 28เม็ด ตั้งแต่ 14 สิงหาคม ช่วยประจำเดือนมาของวันที่2 และกินมาต่อเนื่อง จนถึงวันที่ 2 กันยายน มีอะไรกับแฟนแล้วหลั่งใน จนตอนนี้ วันที่ 8 กันยายน อยู่ในช่วงกินยาเม็ดแป้งที่2แฟนเริ่มปวดท้องน้อยมาก ก่อนหน้านี้มีตกขาวแต่ไม่มากนัก และตอนนี้แฟนมีอารมหงุดหงิดด้วยหิว หวิวๆ เจ็บตรงนมนิดหน่อย อยากทราบว่าจะท้องหรือไม่ และยาคุมมีประสิทธิภาพและป้องกันหรือยัง แล้วที่เป็นแบบนี้คือประจำเดือนจะมาหรือไม่
สวัสดีค่ะ หากได้เริ่มทานยาคุมกำเนิดในวันที่ 2 ของการมีประจำเดือนมา ยาคุมก็จะออกฤทธิ์ในการป้องกันการตั้งครรภ์ได้ทันที ซึ่งหากทานยาได้อย่างถูกต้อง ก็จะช่วยป้องกันการตั้งครรภ์ได้มากกว่า 99%และในตอนนี้ หากทานยาคุมจนถึงเม็ดแป้งเม็ดที่ 2 แล้วเกิดอาการปวดท้องน้อย หงุดหงิด หิว เจ็บเต้านม ก็น่าจะเป็นอาการก่อนที่ประจำเดือนจะมาได้ ซึ่งโดยปกติ ประจำเดือนก็มักจะมาในช่วงที่ทานยาเม็ดแป้งเม็ดที่ 2-3 (สำหรับชนิด 24+4) ดังนั้น ประจำเดือนก็น่าจะมาในวัน 1-2 วันนี้ค่ะ ซึ่งหากหลังจากนี้ ได้มีประจำเดือนมา ก็แสดงว่าไม่ได้มีการตั้งครรภ์เกิดขึ้น และเมื่อทานยาคุมครบ 28 เม็ดแล้ว ก็ให้เริ่มทานแผงใหม่ต่อไปได้ค่ะแต่หากทานจนครบ 28 เม็ดแล้ว ไม่มีประจำเดือนมา ก็ควรตรวจหาการตั้งครรภ์ดูด้วยค่ะ